Nafarroako Parlamentuko Mahaiak, 2021eko azaroaren 30ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Bonilla Zafra jaunak aurkezturiko galdera, Kirolaren Kontseilu Nagusiari Nafarroak kirol azpiegituren arloan dauzkan beharrizanak jakinarazteari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko azaroaren 30ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide eta Navarra Suma talde parlamentarioari atxikitako Alberto Bonilla Zafra jaunak, Legebiltzarraren Erregelamenduan ezarritakoaren babesean, honako galdera hau aurkezten du, Kultura eta Kirol Departamentuak idatziz erantzun dezan.

Nafarroako Kirolaren Institutuak edo departamentuak Kirolaren Kontseilu Nagusiari jakinarazi al zioten inoiz Kirol Azpiegituren Plan Zuzentzailea baino lehen zeintzuk ziren Nafarroak azpiegituren arloan dauzkan beharrizanak? Hala baldin bada, zeintzuk jakinarazi zitzaizkion? Zergatik horiek eta ez beste batzuk?

Iruñean, 2021eko azaroaren 19an

Foru parlamentaria: Alberto Bonilla Zafra